Till There Was You

«Till There Was You» er en sang som Meredith Willson skrev til musikalen The Music Man i 1957. Filmen av samme navn hadde premiere 19. juni 1962. Der blir sangen sunget av Shirley Jones, mens i musikalen var det Barbara Cook på vokal.Webside om Barbara Cook.Informasjon om filmen The Music Man.

Peggy Lee spilte inn sin versjon av «Till There Was You» 12. august 1959 i  ga ut en versjon i mars 1961 som A-side singel i England. Arrangementet var ved Jack Marshall og produsent var Dave Cavanaugh.Peggy Lee discografi

 The Beatles' versjon 

Paul McCartney likte veldig godt Peggy Lee's versjon og The Beatles hadde den på sitt repertoar i 1961/1962/1963/1964.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 63/357/365

1. januar 1962 befant gruppen seg i Decca Studios i London hvor de hadde audition for Decca. En av sangene de spilte var «Till There Was You». Opptaket har havnet på bootlegs.Wiener, Allen J. (1992). The Beatles: The Ultimate Recording Guide. New York Facts on File, Inc. ISBN 0-81602-511-0 s. 206/208/209/210/211/212 George Harrison og John Lennon spilte på elektriske gitarer på denne innspillingen.

Gruppen spilte inn tre tagninger av sangen i Abbey Road Studios 18. juli 1963. De ble misfornøyd med resultatet, og gjorde et nytt forsøk 30. juli 1963 med fem nye tagninger. Ringo Starr benyttet bongoer i stede for trommesett.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 34/200/201 Ellers benyttet Harrison og Lennon akustiske gitarer under denne innspillingen. Harrison spilte kun en gitarsolo i Abbey Road Studios, men i Decca bød han på to soli.

Versjonen fra Abbey Road Studios ble først utgitt 22. november 1963 på gruppens andre britiske album With The Beatles. I USA ble den først utgitt 20. januar 1964 på albumet Meet The Beatles!.

 Musikere og instrumenter 

Paul McCartney: bass, vokal
John Lennon: akustisk gitar
George Harrison: akustisk gitar (solo)
Ringo Starr: bongoer

 Filmklipp hvor The Beatles fremfører  «Till There Was You» 

Royal Variety Performance – 4. november 1963 (er inkludert i sin helhet i DVD-boksen Anthology samt at lydopptaket ble utgitt på Anthology 1 i 1995).
The Ed Sullivan Show – 9. februar 1964 (offisielt utgitt på DVD).
Live at the Washington Coliseum – 11. februar 1964 (offisielt utgitt på DVD).

 «Till There Was You» versjoner fremført i BBC Radio 
 Programtittel:  Innspillingsdato:  Kringkastet: Pop Go The Beatles  1. juni 1963  11. juni 1963 Saturday Club  24. juni 1963  29. juni 1963 Pop Go The Beatles  10. juli 1963  30. juli 1963 Pop Go The Beatles  3. september 1963  10. september 1963 Variety Performance  4. november 1963  10. november 1963 Saturday Club  17. desember 1963  21. desember 1963 From Us To You  18. desember 1963  26. desember 1963 From Us To You  28. februar 1964  30. mars 1964

Den siste av disse ble gitt ut i 1994 på Live at the BBCLive at the BBC – informasjon i heftet som fulgte med utgivelsen (s. 31) De resterende har havnet på bootlegs.

Referanser

Kategori:Sanger fra USA
Kategori:Sanger fra 1957
Kategori:Beatles-innspillinger skrevet av andre